Nana Asma’u (Nana Asmaʼu bint Shehu Usman dan Fodiyo , Larabci: نانا أسماء بنت عثمان فودي‎; haihuwa da rasuwa1793–1864) an haife ta ne a shekara ta alif 1793, a garin Degel da yanzu take a Sokoto,shekaru goma sha daya kafin jihadin da mahaifinta,Shehu Usman Dan Fodio,ya kaddamar, ta kasance, makaranciya kuma mai rera waƙoƙi, ba ita kadai aka Haifa ba, Nana Asma’u ‘yan biyu ce, abokin tagwaitakarta sunansa Hasan. Ita mahaifinta ya zabi ya sanya mata Asma’u ne,saboda sunan Asma bint Abi Bakr, ‘ya a wajen Sayyadina Abubakar (Allah Ya kara yarda da shi). Nana Asma’u ta girma a hannun matan mahaifinta, Aisha da Hauwa (Mahaifiyar dan uwanta Muhammadu Bello, bayan rasuwar mahaifiyarta a shekarar alif 1795. Wato tarihi ya nuna, shekarunta biyu kenan a duniya, mahaifiyarta ta rasu.Nana Asma’u ta auri Usman Gidado a shekarar alif 1807. Sun tashi daga Degel sun koma Sokoto a shekarar alif 1809, bayan gina garin da dan’uwanta Muhammad Bello ya yi.